Javed Jaffrey New Songs 2019 - Best Songs of Javed Jaffrey - DesiMartini
"Meet Javed Jaffery's Son, The Drool Worthy Meezan Jaffery"
"Total Dhamaal | Trailer Breakdown | Ajay | Anil | Madhuri | Indra Kumar |"
"Total Dhamaal | Trailer Reaction | Ajay | Anil | Madhuri | Indra Kumar" Testament moet reg opgestel wees as minderjarige kinders erf - Jy en die RegJy en die Reg
Tuis › Artikels › Testament moet reg opgestel wees as minderjarige kinders erf
ʼn Swak opgestelde testament kan baie frustrasie veroorsaak, veral as dit kom by minderjarige erfgename. In ʼn onlangse gebeurtenis het twee minderjarige kinders by hul oupa en ouma gewoon. Hul ouers is oorlede en die oupa en ouma was hul voogde. Oupa is oorlede en sy testament bepaal dat ʼn groot deel van sy boedel deur sy kleinkinders geërf moet word. Die testament is deur die oupa self opgestel in sy eie handskrif. Die twee kleinkinders is onderskeidelik 10 en 8 jaar oud.
Die tragiek hiervan is dat alle fondse wat bloot direk bemaak is aan ʼn minderjarige kind uitbetaal moet word aan die Voogdyfonds. Die Voogdyfonds is ʼn fonds wat deur die meester gehanteer en geadministreer word. Die erfgename moet dan deur hierdie fonds onderhou word.
Die voog van die minderjarige kinders moet dan die Voogdyfonds kontak en ʼn eis instel vir al die kinders se maandelikse uitgawes, soos skoolfonds, kos, klere, ens.
Die administrasie van hierdie eise is geweldig. Dit is ook baie tydrowend om hierdie eise deur te voer en die geld van die fonds te kry. Die kinders is dan ook in ʼn indirekte sin afhanklik van die beskikbaarheid van staatsamptenare wat hierdie eise hanteer. Elke keer as daar ʼn veranderring is in die maandelikse benodighede, moet die voog die meester daarvan gaan oortuig, byvoorbeeld dat die skoolfonds verander van laerskool na hoërskool, en dan is dit weereens tydrowend om die verandering te bewerkstellig.
Wees dus versigtig met die opstel van jou testament indien daar minderjarige kinders is wat erf. Die beste manier om die bogenoemde te verhoed is om ʼn trust op te rig vir die minderjarige kinders. Die erflating gaan dan na die trust.
Daar is twee maniere om ʼn trust vir die minderjariges op te rig, nl. ʼn testamentêre trust of ʼn trust inter vivos.
Die mooi ding van die oprigting van ʼn testamentêre trust is dat die erflater die trustees kan kies. Hy kan bepaal wie hanteer die fondse en wie gaan dit administrateer namens sy kinders. Hy kan ook bepaal waarvoor die fondse gebruik moet word, bv. opvoeding, klere, kampe, ens., of hy kan dit heeltemal in die diskresie van die trustees laat.
Maak dus seker jou testament is behoorlik opgestel indien minderjarige kinders erf.